
РЕПУБЛИКА БЪЛГАРИЯ


ОКРЪЖЕН СЪД СИЛИСТРА


З А П О В Е Д

№ 405
23 септември 2026 год.

На основание чл. 86, ал. 1, т. 1 от Закона за съдебната власт (ЗСВ), във връзка с решение на Пленума на Висшия съдебен съвет по Протокол № 21/17.09.2026 г., приетите Указания за организационното, техническото и логистичното обезпечаване на изборите за членове на ВСС, писмо на Главния секретатар на ВСС с Изх. № ВСС-12434 от 18.09.2026 г.
Н А Р Е Ж Д А М:
1. ОПРЕДЕЛЯМ следните специализирани помещения в сградата на Съдебната палата – гр. Силистра (ул. „Симеон Велики“ № 31) за провеждането на изборите за членове на Висшия съдебен съвет:

   - За помещение за гласуване (избирателна секция): Зала № 4, находяща се на етаж 3 (трети етаж).

   - За помещение за временно съхранение на изборните книжа и материали: Стая № 32, находяща се на етаж 4 (четвърти етаж).

2. ОРГАНИЗАЦИЯ НА ДОСТЪПА И ПРОПУСКАТЕЛНИЯ РЕЖИМ:

   А) Достъпът до сградата на Съдебната палата в дните на провеждане на изборите да се осъществява при строг и засилен пропускателен режим, съгласуван и координиран с Областно звено „Охрана“ – Силистра (ГД „Охрана“)  съгласно т. 1.10 от Указанията за организационното, техническото и логистичното обезпечаване на изборите за членове на ВСС, наречени на кратко Указанията, след проверка на документ за самоличност и на документа, удостоверяващ съответното основание за присъствие.
Б) В изборния ден право на достъп до сградата на Съдебната палата имат единствено:

      - Действащите съдии, прокурори и следователи с право на глас за съответната избирателна квота, за времето необходимо за упражняване на правото им на глас;
      - Членовете на избирателната секция и на съответната избирателна комисия;

      - Официално регистрираните наблюдатели, застъпници и акредитирани представители на средствата за масова информация, легитимиращи се със съответното удостоверение съгласно чл. 26, ал. 4 от Правилата;

      - Определените за организационно-техническо съдействие съдебни служители Венета Христова и Георги Спасов, както и дежурните служители от ОЗ „Охрана“ – Силистра.
- Съдии и съдебни служители включени в график за дежурство.
   В) Разпореждам задължителната проверка на самоличността и багажа на входа на сградата от служителите на ОЗ „Охрана“ да се извършва като напълно отделна и независима процедура от последващата проверка, която членовете на избирателната секция извършват при упражняване правото на глас на магистратите (т. 4.2).

   Г) В изборния ден действията по отношение на сигурността и охранителния процес в палатата да се координират съвместно между председателя на изборната секция, служителите на ОЗ „Охрана“ и упълномощения съдебен администратор Венета Христова (т. 1.10).

   Д) На входа на сградата на Съдебната палата и по коридорите до третия етаж да се поставят ясни указателни табели, указващи точния път до Зала № 4 (т. 1.8).

3. ОРГАНИЗАЦИЯ НА ТРАНСПОРТИРАНЕТО НА ИЗБОРНИТЕ КНИЖА И БЮЛЕТИНИТЕ:

   А) Първоначално транспортиране (преди изборите): Хартиените бюлетини (пакетирани в два самостоятелни комплекта за всеки изборен ден) и обозначената изборна кутия се транспортират от ВСС до сградата на съда чрез Министерство на правосъдието и Главна дирекция „Охрана“ по съгласувана организация. Транспортирането се извършва със специализиран отделен автомобил и материалите задължително се придружават от председателя или определен член на избирателната секция от момента на приемането им до запечатването им в Стая № 32 на ет. 4 (т. 2.3, т. 2.4). За целта се съставя и подписва подробен приемо-предавателен протокол съгласно т. 2.5 от Указанията.

   Б) Обратно транспортиране (след изборите): След приключване на изборния ден, преброяването на гласовете, подписването и електронното сканиране на протоколите, изборните книжа и запечатаните изборни кутии се транспортират обратно от сградата на съда до Избирателната комисия. Обратното транспортиране се извършва с отделен автомобил за съответната секция, като материалите задължително се придружават от председателя или определен член на секцията до окончателното им предаване (т. 6.3). За обратното транспортиране се съставя приемо-предавателен протокол, в който задължително се описва и видимото състояние на запечатаните изборни кутии. 
4. ОПРЕДЕЛЯМ съдебния администратор ВЕНЕТА ХРИСТОВА и системния администратор ГЕОРГИ СПАСОВ за отговорни лица на място. Служителите оказват САМО организационно, логистично и техническо съдействие на избирателната секция и нямат право да се намесват в нейните законови правомощия, да работят със списъци, да определят резултати или да боравят с бюлетини (т. 1.4, т. 7.3). За оперативна връзка и за двамата служители се ползва общ електронен адрес: sos_silistra@abv.bg.

5. ВЪЗЛАГАМ на съдебния администратор  да организира, координира и контролира:

   А) Оборудването на Зала № 4 (ет. 3) с необходимите работни места, параван/място за попълване на бюлетината, осигуряващ пълна тайна на вота, химикалки със син цвят и указателна табела пред него със знак „Х“ или „V“ (т. 1.5, т. 1.6).

   Б) Подготовката и разполагането на места за наблюдатели, застъпници и представители на медиите в Зала № 4 съгласно чл. 26, ал. 4 от Правилата (т. 1.7).

   В) Оказването на логистично съдействие на членовете на секцията при транспортирането, донасянето и запечатването на изборните материали в Стая № 32 (ет. 4). След запечатването на Стая № 32 по начин, доказващ последващо отваряне, ключът се предава и съхранява единствено от председателя на избирателната секция. Забранявам какъвто и да е достъп на съдебни служители или външни лица до Стая № 32 до изборния ден (т. 3.3).

   Г) Пренасянето на изборните книжа в изборния ден от Стая № 32 до Зала № 4 само в присъствието на председателя на секцията и след задължителна проверка на целостта на запечатването (т. 4.1).

   Д) Поддържането на логистична и охранителна готовност за провеждане на нов избор или повторно гласуване на следващия ден при хипотезите на ЗСВ и Правилата (т. 5.1).

   Е) При възникване на какъвто и да е организационен, логистичен проблем или извънредно обстоятелство в помещенията (по т. 3.4), незабавно да уведомява по телефон Главния секретар на ВСС и Избирателната комисия (т. 7.1).

6. ВЪЗЛАГАМ на системния администратор ГЕОРГИ СПАСОВ следните технически отговорности:

   А) Да обезпечи непрекъснатата работоспособност на компютърната и периферната техника, сканиращото и печатащото устройство и консумативите в Зала № 4 (т. 1.3, т. 1.5).

   Б) В изборния ден задължително да осигури и поддържа непрекъсната онлайн връзка чрез платформата Zoom (общ линк от ВСС) между Избирателната комисия и избирателната секция (т. 7.4), както и изправността на видеозаснемането/видеоизлъчването (т. 4.4).

   В) След приключване на вота в Зала № 4 незабавно да сканира и изпрати цифровия образ на подписания изборен протокол по реда на чл. 35, ал. 2 от Правилата (т. 6.1).

7. Настоящата заповед да се изпрати на е-мейл: avss_izbori@vss.justice.bg в определения срок до 25 септември 2026 г., придружена с трите имена, длъжности, телефони и електронния адрес на определените служители за нуждите на оперативната връзка (т. 8.2).

8. Заповедта да се сведе до знанието на посочените служители, Областно звено "Охрана" – Силистра и всички съдии от Окръжен съд - Силистра за сведение и изпълнение.

